Lambay

Lambay (irsk: Reachrainn) eller Lambay Island, er en øy i Irskesjøen på østkysten av Irland, fire kilometer (2 mi) offshore fra odden ved den lille bosetningen Portrane, og er det østligste punktet i provinsen Leinster. Den ligger på nordkysten av grevskapet Dublin i Irland, noen kilometer nord for Howth. Øya, som i dag er i privat eie, har en befolkning på 4-6 mennesker, pluss-minus.

Øya er 2,5 km², og er den største øya på den irske østkysten. Det høyeste punktet på øya ligger 127 meter over havet. Den er av vulkansk opprinnelse har den vært bebodd siden forhistorisk tid og har vært gjenstand for flere arkeologiske studier. Lambay har bemerkelsesverdige bestander av sjøfugler, en rekke lokal fauna, noen som ikke finnes andre steder i Irland, og en koloni av

Lambay har bemerkelsesverdige bestander av sjøfugler, en rekke lokal fauna, noen som ikke finnes andre steder i Irland, og en koloni av wallabier, tilhører samme taksonomiske familie som kenguruer, men er mindre. De er hjemmehørende i Australia og New Guinea, og innført til enkelte steder på de britiske øyer. Øya her også mer enn 300 plantevarianter, og var gjenstand for store studier av flora og fugl, og en større multidisiplinær studie av flora og fauna mellom 1905 og 1907. Øya er privateid av en trust for medlemmer av visse grener av Baringfamilien og administreres av den nåværende baron Revelstoke. Den har en veldig liten fast befolkning og få bygninger, men er vert for noen dagsbesøkende og korttidsgjester, og det er en fungerende gård.

Etymologi 

Navnet Lambay kommer fra norrøne Lambey som betyr «lammeøy». Navnet stammer sannsynligvis fra praksisen med å sende tamsau til øya om våren slik at de kunne lamme i et rovdyrfritt miljø. Et lignende stedsnavn er Lamba på Shetland.

Det irske navnet på øya er Reachrainn (Rechru), som også er det samme irske navnet på øya Rathlin helt nord på Irland. Øya nevnes som det første stedet som ble angrepet av norrøne vikinger i 795: i henhold Ulster-annalene: «Brenningen av Rechru av hedningene, og Scí ble overveldet og lagt øde.» Da det er to mulige lokasjoner for Rechru. Rathlin, som ligger på nordøstkysten, er bare en kort avstand fra Skottland eller Lambay, som ligger rett utenfor fra Dublin-kysten. Uansett hvor den befinner seg, markerte den begynnelsen på en mer aggressiv invasjon. Historikerne kan ikke slå fast med sikkerhet hvilke øy det er snakk om, men sannsynligheten taler for at den nordligste ble angrepet først, men Lambay lå i skipsleia for det norrøne kongeriket Dublin på 900-tallet og med sitt norrøne navn var åpenbart i norrøn besittelse.

Kystbebyggelsen Portrane vender mot Lambay og navnet kommer fra Port Reachrann, «havnen i Reachrainn».

Arkeologi 

Øya har vært gjenstand for arkeologiske studier i flere tiår og ved mange anledninger. Ett område med spesialstudier falt innenfor Det irske steinøkse-prosjektet og omfattet utgravninger på mellom to uker og to måneder fra 1993 til 2001. Dette identifiserte en fabrikk nær sentrum av øya for framstilling av steinøkser ved bruk av en særskilt stein, porfyr, her særskilt kalt lambayorfyr. Det er også funn om begravelse av neolittisk keramikk og flint.

Flere menneskelige gravplasser er også funnet og restene av minst to bygdeborger plassert på odder ved havet. Utgravninger avslørte også graver fra jernalderen som dateres tilbake til rundt 500 f.Kr., hvor det ble funnet små pinner av en rosa, vokslignende substans som ligner veldig på moderne leppestift. Noen av gjenstandene, inkludert et armbånd, kan i dag sees i Dublin Museum.

Flora og fauna 

Da øya ble underlagt særskilte vitenskapelig undersøkelser i 1905-1906 ble det oppdaget 5 nye arter for som ikke ble sett andre steder i Irland, og siden er det fastslått 90 arter som det ikke finnes andre steder på Irland.

Øya er en av de viktigste fuglekoloniene i Irland. Det er over 50 000 lomvier, 5 000 krykkjer og 3 500 alker som holder til på øya. I tillegg finnes gråmåke, lunde, havlire, havhest og flere andre.

Havert (gråsel) er det eneste større pattedyret som naturlig finnes på Lambay, øya har den eneste selkolonien på den irske østkysten. Men det er også to dyrearter som er introdusert av mennesker: dåhjort med en bestand på rundt 200 dyr og wallaby (!) – et pungdyr beslektet med kenguru som ble satt ut på 1980-tallet da bestanden i dyrehagen i Dublin ble for stor.

Referanser

Litteratur 
 Cooney, Gabriel (1993): «Lambay: an island on the horizon», Archaeology Ireland, 7 (4), s. 24–8.
 MacAlister, R.A.S. (1929): «On some antiquities discovered upon Lambay Island», Proceedings of the Royal Irish Academy, 38c, s. 240–246.
 Merne, O.J. & Madden, B. (1999): «Breeding seabirds of Lambay, County Dublin», Irish Birds, 6, s. 345–358.
 Rynne, E. (1976): «The La Tène and Roman Finds from Lambay, Co. Dublin: a re-assessment», Proceedings of the Royal Irish Academy, 76c, s. 231–44.
 Stillman, C. (1994): «Lambay, an ancient volcanic island in Ireland», Geology Today, 62, s. 62–67.

Eksterne lenker 

History and prehistory of Lambay Island

Dublin
Øyer i Republikken Irland